
ПУБЛИЧНО ОБСЪЖДАНЕ НА ПРОЕКТ НА ГОДИШНА ПРОГРАМА ЗА УПРАВЛЕНИЕ И РАЗПОРЕЖДАНЕ С ИМОТИ – ОБЩИНСКА СОБСТВЕНОСТ ЗА 2026 Г.,
ПОКАНА

На основание чл.26 и чл.28, ал.2 от Закона за нормативните актове (ЗНА), чл.8, ал.9 и ал.10 от ЗОС и чл.28, ал.5 и ал.6 от Наредбата за реда за придобиване, управление и разпореждане с общинско имущество по чл.8, ал.2 от Закона за общинската собственост на Общински съвет – Белене
кметът на Община Белене Милен Дулев
Кани всички граждани на общината на

ПУБЛИЧНО ОБСЪЖДАНЕ НА ПРОЕКТ НА ГОДИШНА ПРОГРАМА ЗА УПРАВЛЕНИЕ И РАЗПОРЕЖДАНЕ С ИМОТИ – ОБЩИНСКА СОБСТВЕНОСТ ЗА 2026 Г.
Уважаеми съграждани,

Отправям покана за публично обсъждане на Проект на Годишна програма за управление и разпореждане с имоти – общинска собственост за 2026 г. което ще се проведе чрез предоставяне на писмени становища, мнения и предложения от страна на гражданите в 30 (тридесет) дневен срок от датата на публикуване на Портала за обществени консултации, по електронната поща на Община Белене: obshtinabl@abv.bg, и obshtina@belene.egov.bg. в деловодството на общината, както и чрез Държавна агенция “Електронно управление“ чрез Системата за сигурно електронно връчване.

МОТИВИ
(основание чл.26 и чл.28, ал.2 от Закона за нормативните актове (ЗНА)

Проектът на ГОДИШНА ПРОГРАМА ЗА УПРАВЛЕНИЕ И РАЗПОРЕЖДАНЕ С ИМОТИ И ВЕЩИ, ОБЩИНСКА СОБСТВЕНОСТ НА ОБЩИНА БЕЛЕНЕ ЗА 2026 година е изработен на основание чл.8, ал.9 от Закона за общинската собственост. Съгласно чл.8, ал.9 от ЗОС, Годишната програма се приема от Общинския съвет, най –късно до приемането на бюджета на общината за съответната година. Програмата трябва да съдържа:

● РАЗДЕЛ ПЪРВИ: Прогноза за очакваните приходи и необходимите разходи, свързани с придобиването, управлението и разпореждането с имоти-общинска собственост:

● РАЗДЕЛ ВТОРИ: Описание на имотите, които общината има намерение да предложи за предоставяне под наем, за продажба, за внасяне като непарична вноска в капитала на търговски дружества, за учредяване на ограничени вещни права, както и за възлагане чрез концесия.

● РАЗДЕЛ ТРЕТИ: Описание на имотите, които общината има намерение да предложи за замяна срещу имоти на граждани или юридически лица, с подробно описание на нуждите и вида на имотите, които общината желае да получи в замяна.

● РАЗДЕЛ ЧЕТВЪРТИ: Описание на имотите, които общината има намерение да придобие в собственост и способите за тяхното придобиване.

● РАЗДЕЛ ПЕТИ: Обектите, за изграждането на които е необходимо отчуждаването на частни имоти.

● РАЗДЕЛ ШЕСТИ: Обектите от първостепенно значение (съгласно чл.8, ал.9, т.5 от ЗОС).

● РАЗДЕЛ СЕДМИ: Други данни, определени от Общинския съвет.

С настоящото предложение на Интернет страницата на Община Белене http://belene.bg/ , се предоставя възможност на заинтересованите лица да направят своите предложения и становища по проекта на ГОДИШНА ПРОГРАМА ЗА УПРАВЛЕНИЕ И РАЗПОРЕЖДАНЕ С ИМОТИ И ВЕЩИ, ОБЩИНСКА СОБСТВЕНОСТ НА ОБЩИНА БЕЛЕНЕ ЗА 2026 год., на e-mail: obshtinabl@abv.bg и obshtina@belene.egov.bg.

1 .ПРИЧИНИ, КОИТО НАЛАГАТ ПРИЕМАНЕТО:
Изпълнение на чл.8, ал.9 от Закона за общинската собственост.

2. ЦЕЛИТЕ,КОИТО СЕ ПОСТАВЯТ:
Целта на приемането на годишната програма е да се определят имотите, които общината има намерение да предложи за предоставяне под наем, за продажба, за учредяване на ограничени вещни права; които има намерение да предложи за замяна срещу имоти на граждани или юридически лица; които има намерение да придобие в собственост, както и да се определят очакваните приходи и разходи свързани с управлението и разпореждането с общинската собственост. Приемането на Годишна програма за управление и разпореждане с имоти – общинска собственост за съответната година ще осигури публичност на намеренията и действията на общината при разпореждането с общинска собственост.

3. ФИНАНСОВИ И ДРУГИ СРЕДСТВА, НЕОБХОДИМИ ЗА ПРИЛАГАНЕТО НА НОВАТА УРЕДБА:

Не са необходими допълнителни финансови средства.

4. ОЧАКВАНИ РЕЗУЛТАТИ ОТ ПРИЛАГАНЕТО, ВКЛЮЧИТЕЛНО ФИНАНСОВИТЕ, АКО ИМА ТАКИВА:

Приемането на Годишната програма за управление и разпореждане с имоти – общинска собственост за 2026г., ще даде възможност за безпроблемно и навременно започване на процедурите по управление на имотите – общинска собственост, което от своя страна ще осигури ритмични постъпления в общинския бюджет.

5. АНАЛИЗ ЗА СЪОТВЕТСТВИЕТО С ПРАВОТО НА ЕВРОПЕЙСКИЯ СЪЮЗ:

Предлаганият проект на “ГОДИШНА ПРОГРАМА ЗА УПРАВЛЕНИЕ И РАЗПОРЕЖДАНЕ С ИМОТИ – ОБЩИНСКА СОБСТВЕНОСТ ЗА 2026г.” е основният документ, който определя конкретните намерения на Общинския съвет и кмета на общината за управление и разпореждане с имоти – общинска собственост през съответната година. Тя е разработена в съответствие с приетата от Общинския съвет Стратегия за управление на общинската собственост за срока на мандата му, Законът за общинската собственост и Законът за местното самоуправление и местната администрация, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя и съответствието на цитирани закон с правото на Европейския съюз.
6. ФАКТИЧЕСКИ ОСНОВАНИЯ:

Привеждане на Годишната програма за 2026 година в съответствие с действащата нормативна уредба, като се съобразят изискванията на закона. 

7. ПРАВНИ ОСНОВАНИЯ:

Предложението за приемане на Годишната програма за 2026 година е в съответствие с изискванията на чл.75-79 от АПК, чл.11, ал. 3 и чл.15, ал.1, чл.26 и чл.28, ал.1 от ЗНА.

Приложение: Проекто-Предложение на кмета на Община Белене до Общински съвет – Белене за приемане на Годишна програма за управление и разпореждане с имоти – общинска собственост за 2026 година.
МИЛЕН ДУЛЕВ
Кмет на Община Белене

пп/пп
� EMBED CorelDraw.Graphic.7  ���








PAGE  
1

[image: image2.wmf]_1007277704.unknown

